Here is a page extracted from Wikipedia that may contain CSS, HTML, and a lot of unformatted text.

Title: Prapoulis sviets:Juras perėjuoda parks
Content: Prapoulis sviets:Juras perėjuoda parks () īr 1997 m. JAV fantastėnis fėlms aple dinuozaurus. Režėsėrios - Steven Spielberg. Fėlms īr prīš šėtā sokorta fėlma "Juras perėjuoda parks" pratesims.

Pasakuojėms 

Fėlms prasėded praė̄jos ketorėm metam nū pėrmajam fėlmė vaizduonamu ivīkiu. Nuors Nublara saluo dinuozauru neblika, vuo mieginėmams nauduotuo gretimuo Sornas saluo sosėfuormava senuobėniu gīvūnu bendrėjė. Daktars Jans Malkuolms ė Sarah Harding draugom so fėlmavėma grope ėšvīksta i sala sokortė fėlma aple dinuozaurus. Slaptuom so anās ėšvīkst ė Jana dokra Kelly Curtis. No neožėlga i sala isiveržė naujausė teknėka gėnkloutė InGen kuompanėjės medžiuoklē, katrė sėik ėšvežtė dinuozaurus i zooluogėjės suoda. Par InGen ė Malkuolma kuomandu sosėdūrima daugums irengėmu suteriuojama ė žmuonės draugom priverstė keliautė i apleista bovosė muokslėne baze kū paskviestė pagelbas. Žīgeivius keliuonie liuob puol vėsuoki dinuozaurā. Malkuolma kuomanda sogeb ėškvėistė pagelba ė ėšsėliousoutė nū pavuoju. Malkuolma kuomanda grīžt namuo, a tuo čiesu medžiuotuojā pagaun tiranuozaura ė laivu gaben i San Diega. Anė tēpuogi pagaun ė jaunėkli, katra gaben so liektovu.

Fėlms tuoliau tesiams nevalduomam laivō isiriežus i ousta. Ėš laiva ėšsėliousou tiranuozaurs ėr ėma teriuotė miesta. Malkuolms so Sarah ėšliousou jaunėkli ėš InGen ė anuo pagelba atviliuo tiranuozaura atgal i laiva.

Aktuorē 
Aktuorius – fėlma veikies
 Jeff Goldblum – Dr. Ian Malcolm 
 Julianne Moore – Dr. Sarah Harding 
 Pete Postlethwaite – Roland Tembo 
 Richard Attenborough – John Hammond 
 Vince Vaughn – Nick Van Owen 
 Arliss Howard – Peter Ludlow 
 Vanessa Lee Chester – Kelly Curtis Malcolm 
 Peter Stormare – Dieter Stark 
 Harvey Jason – Ajay Sidhu 
 Richard Schiff – Eddie Carr

Dinuozaurā 
Fėlmė pasiruod šėtė dinuozaurā:
 Kuomposognats
 Galimims
 Mamenkizaurs
 Pakicefalozaurs 
 Parazauralofs
 Pteradons
 Stegazaurs
 Tiranuozaurs 
 Triceratuopsos 
 Veluoceraptuorius

Filmā